Cicle Inicial | Escola Pompeu Fabra, Mollerussa\nCELEBREM LA PASQUA I INICI DE VACANCES AMB LA TRADICIONAL MONA\nPublicat el 3 abril 2018 per pompeufabramollerussaci\nCicle Inicial, 1r i 2n elabora la seva mona.\nCom cada any i respectant la tradició incorporada també a les nostres aules, hem elaborat la típica mona de Pasqua anticipant-nos a la setmana Santa. Pa de pessic, farcit de melmelada de maduixa , empastifat de xocolata , guarnit amb dolços decoratius, i coronat amb una figura de xocolata, conill o gallina que més dona, si la xocolata és bona, acabem de la millor manera aquesta mona de Pasqua, menjant-nos la ¡! Ummm! Que bona!\nTALLER GUSTUM CICLE INICIAL A LA FIRA DE SANT JOSEP\nElaborant un esmorzar saludable\nEl divendres 17 de març en 3 grups integrats per l’alumnat de Cicle Inicial i per torns, vàrem participar en el Taller Gustum, esmorzar Saludable a la carpa de la Diputació a la Fira de Sant Josep de Mollerussa. L’experiència va resultar molt satisfactòria, i enriquidora. Vàrem ser atesos per unes autentiques xefs que van combinar els ingredients amb unes bones explicacions per tal d’elaborar un esmorzar saludable. Ataviats amb gorres de cuiner, l’alumnat va elaborar un esmorzar amb poma, cereals, iogurt i xocolata que es van endur en terrines. Va ser una manera ben efectiva de combinar pedagogia culinària amb el gaudi de l’ambient firal.\n1r VISITA A LA BIBLIOTECA\nL’alumnat de 1r de Cicle Inicial va visitar la Biblioteca Comarcal Jaume Vila, en concret l’espai dedicat al públic Infantil i Juvenil, que conté els exemplars de literatura i de coneixement adequats a aquestes edats. Les bibliotecàries van explicar de quina manera es distingeixen els llibres segons l’edat a qui van dirigits. També ens van fer participar en una activitat de coneixement de les dades d’un llibre, el seu autor, il·lustrador i editorial. I finalment vam acabar amb un bany de llibres, mirant i remirant un munt de contes, a quin més interessant!\nEDUCACIÓ VIAL AMB ELS MOSSOS D’ESQUADRA (1r)\nEl dijous 15 de març vam rebre la visita dels mossos d’esquadra per a fer una sessió d’educació vial que va consistir en una assemblea col·loqui sobre la feina dels mossos d’esquadra de trànsit i l’execució d’un joc d’educació vial.\nEns van explicar normes d’educació viària que afecten a la nostra seguretat com a vianants i també com a usuaris de vehicle i també la funció dels agents de trànsit .\nPublicat el 3 març 2018 per pompeufabramollerussaci\nL’alumnat de 2n vàrem anar a l’Amistat a fer una audició de l’orquestra infantil de l’escola de música de Mollerussa. Tots vam poder gaudir molt de l’actuació.\nSUC DE TARONJA, FONT DE VITAMINES\nPublicat el 27 febrer 2018 per pompeufabramollerussaci\nDins el programa Pla de Consum on la nostra escola Pompeu Fabra està adherida, l’alumnat de 1r A i 1r B de Cicle Inicial, hem aprofitat la dotació de taronges per elaborar suc de taronja, altament saludable. L’antítesi perfecta als sucs elaborats industrialment .\nEsprémer les taronges i veure com poc a poc la gerra s’ha anat omplint ha estat una experiència molt gratificant i més encara quan l’hem degustat.\nEsperem tornar a provar ho una altra vegada!\nTeatre a l’escola : Una Carretada de Contes\nPublicat el 6 febrer 2018 per pompeufabramollerussaci\nEl diluns 5 de febrer l’alumnat de Cicle Inicial, 1r i 2n de Primària hem assistit a la representació teatral “Una Carretada de Contes” a càrrec de La Guilla Teatre. Un actor i una actriu ens han descobert a través de la interpretació d’un munt de personatges, diferents històries. Començant amb la presentació de dos viatjants , la Filigrana Gràcia i el Joseph Tour que amb el seu atractiu i original carro ens han explicat un grapat de contes, ajudats de màscares, objectes i titelles que han fet d’aquest relat, una estona divertida i entranyable.\nComençant pel Camí que no duia enlloc, seguit pel Mig Pollet, Margarit el Cabrit, entre altres i acabant per La vall del riu d’or, hem gaudit d’una sessió de teatre magnífica.\nFelicitem a la Meritxell Morera i al Pere Farran , actriu i actor, pel seu gran treball artístic i plàstic, doncs ens consta que també són ells els creadors del carro, objectes i màscares que apareixen en aquesta representació. Enhorabona! I contiueu amb tan d’encert!\nPublicat el 7 novembre 2017 per pompeufabramollerussaci\nL’alumnat de Cicle Inicial celebra la castanyada amb diferents activitats. La jornada transcorre divertida i amena. Pel matí gimcana de tardor amb diferents jocs: la xarranca, saltar a corda, tres en ratlla entre altres. Un molt bon disseny d’activitats amb un bon control del temps, i l’assaig a les classes d’educació física permet la fluïdesa en el desenvolupament de la gimcana. Gràcies professor d’educació física! Després d’esmorzar, taller de punts del llibre. Aprofitem les fulles dels arbres que ens brinda la seva caiguda lliure en aquest temps tardoral i construïm un punt del llibre al nostre gust.\nPer la tarda assistim a la ja clàssica desfilada i ball de castanyers i castanyeres de 6è, que cada any ens fan passar una estona divertida i animada. Gràcies alumnat i tutores de 6è !\nI finalment la castanyada, unes esplèndides castanyes ens esperen.\n” Calentes i grosses , qui en vol ara que fumen?”\nI ara donem la benvinguda al novembre. “Ditxós és el mes que entra amb panellets i acaba amb greixets”.\nSORTIDA DE TARDOR . ASSOCIACIÓ ASSOCIACIÓ ALBA DE TÀRREGA\nPublicat el 20 octubre 2017 per pompeufabramollerussaci\nEl 17 d’octubre Cicle Inicial , 1r i 2n de Primària vam realitzar la primera sortida del Curs Escolar 2017- 18. El destí Tàrrega. El lloc , instal·lacions de l’Associació Alba. L’objectiu , participar en els tallers dels Artistes, i dels Arrugats. Visitar el recinte amb les seves diferents dependències i usos i apropar-nos al món de la gent diferent.\nEn el taller dels Artistes, vam experimentar el dibuix i pintura sobre tela, l’estampació. Vàrem donar lliure sortida a la creativitat. Properament ens enviaran les nostres estampacions que podrem utilitzar cosint-les sobre roba, emmarcant-les com un quadre…etc.\nEn el taller dels arrugats, només entrar ens vam sentir envaïts per la dolça flaire de la vainilla, que dóna aquell toc tan especial a totes les diferents especialitats de producció,els vanos,cubanos, cubanitos i els arrugats. Vàrem experimentar la creació dels arrugats , que com el seu propi nom indica , és arrugar un tros de massa per regar-lo amb xocolata. Hi ha un llibre molt interessant titulat Els arrugats, que conta l’origen dels mateixos. Com d’un error, surt una llepolia tan fina. El conte està escrit pel inoblidable i enyorat periodista Carles Capdevila, que el va escriure després d’haver visitat l’Associació Alba.\nLa visita al recinte va ser molt interessant, fent un recorregut per la bugaderia, menjador, sala d’estimulació sensorial entre altres. Ens vam admirar de la quantitat de roba que renten i planxen a la bugaderia, donant servei a molts establiments importants com els CAPS (Centres d’Assistència Primària) i els Hospitals de Lleida.\nTambé tenen un hort on cultiven diferents hortalisses i un gran equipament esportiu on vam ser rebuts i on vam dinar. El dia va ser formidable, ens va acompanyar un sol lluminós i una temperatura primaveral, la relació entre tots els companys i companyes va ser optima amb bona avinença i gaudint de la sortida. Ah! I vam ser obsequiats amb una bossa degustació de les dolces especialitats de la casa. Mmmm! Per tornar- hi!\nDes d’aquí volem donar les gràcies a tot el personal que ens va atendre i agrair-los el seu treball modèlic i la seva gran funció social. Associació Alba,sou grans, molt grans!


NOU NIVELL SUFICIÈNCIA 2 +QUADERN D'ACTIVITATS. CURS DE LLENGUA CATALANA-FORMACIÓ DE PERSONES ADULTES. AA, VV. 9788417406424 Llibreria LINGUAE – Llibres, Idiomes i Activitats\nManual de reforç de l'ortografia catalana, amb moltes activitats. ...\nVista previa: NOU NIVELL SUFICIÈNCIA 2 +QUADERN D'ACTIVITATS. CURS DE LLENGUA CATALANA-FORMACIÓ DE PERSONES ADULTES


Ses Voltes s’estrena com a seu central del Museu Marítim - museumaritim\nnull Ses Voltes s’estrena com a seu central del Museu Marítim\nInauguració Espai Educatiu Ses Voltes\nSes Voltes s’estrena com a seu central del Museu Marítim\nSes Voltes acull, a més, la proposta de disseny de l’espai educatiu del Museu Marítim\nLa presidenta del Consorci del Museu Marítim de Mallorca, Bel Busquets, i el director gerent del Museu Marítim de Mallorca, Albert Forés, han presentat aquest dissabte la proposta de disseny de l'espai educatiu i les oficines de la seu central del Museu Marítim de Mallorca al Centre Cultural Ses Voltes. Un acte emmarcat a la setmana en què s'ha celebrat el Dia Marítim Mundial, que va ser el passat dijous 24 de setembre.\nA l'acte, la presidenta del Consorci del Museu Marítim de Mallorca, Bel Busquets, ha agraït la feina feta per part del Museu i per la regidoria de Cultura de l’Ajuntament de Palma per fer possible la instal·lació de les oficines a Ses Voltes i fer també les primeres passes per la museïtzació de l’espai. Així mateix, Busquets ha destacat el fet que s’impliquin els centres educatius en el disseny de l’espai educatiu, “una feina que garanteix la continuïtat del museu perquè guanya públic jove”.\nD'altra banda, el director del Museu Marítim de Mallorca, Albert Forés, ha explicat que "al llarg d'aquest any s'han realitzat diferents trobades i accions puntuals a l'espai, de la ma de molta de la comunitat marítima, i ara ja es podrà treballar de forma constant. Això és molt important per nosaltres. Ara ja podem dir que estem a casa i començam a construir tota la resta". A més, ha volgut recordar que el museu, "és un espai obert a tota la ciutadania i que aquesta, ha anat participant i ha pogut dir la seva de com volia que fos el museu. Hem vist que estem en sintonia amb ells i amb tota la comunitat marítima, que fa 40 anys que treballa per fer realitat un espai per la cultura i el patrimoni marítim de Mallorca".\nFinalment, el director gerent ha volgut agrair, tant a l'ajuntament de Palma com al Consell de Mallorca "la seva implicació perquè el projecte del Museu Marítim de Mallorca sigui una realitat".\nDesprés de la visita a les instal·lacions de la seu del Museu Marítim de Mallorca al Centre Cultural de Ses Voltes, els assistents han visitat l'espai educatiu, on s'ha presentat la proposta de co-disseny participatiu generat entre el Museu, el col·lectiu de mediació artística i educativa Sa Galania i IES Joan Alcover, Cooperativa Joan Alcover, dos grups de Formació Superior d'Animació Sociocultural i Integració Social de l'IES Ramon Llull, i l'EDIB, tots de Palma.\nEl col·lectiu de mediació artística i educativa Sa Galania, representat per Rosa Garcia i Mar Barceló, han explicat el procés del projecte. Així, "es va demanar als centres com els agradaria que fos un museu i el seu espai educatiu. Preguntes cabdals per esbrinar perquè els joves a partir dels setze anys deixen d'anar als museus, i, un cop recollides les preguntes, els grups de l'IES Ramon Llull van treballar com fer-ho possibles des de l'àmbit socioeducatiu".\nEl resultat fou presentat a l'Escola de Disseny de les Illes Balears, els alumnes de la qual van presentar diferents projectes de disseny de l'espai. Tot aquest treball serà tingut en compte quan es faci el disseny dels diferents espais de Ses Voltes.\n"Es tracta d'un espai que no està acabat que segueix obert a noves idees, com el mateix projecte del museu. És una proposta per continuar creixent amb altres idees, opinions i necessitats", han remarcat Rosa Garcia i Mar Barceló.\nDes de la signatura del conveni entre l'Ajuntament de Palma i el Consorci Museu Marítim de Mallorca, el juny de 2019, els esforços des de la direcció del museu s'han centrat a condicionar l'estructura del Centre Cultural de Ses Voltes per a poder instal·lar la seu central del Consorci, que s'ha presentat avui matí.\nCal recordar que el Museu Marítim de Mallorca té la seva seu al Port de Sóller obert al públic de divendres a diumenge en horari de 10.00 hores a 14.00 hores i garanteix totes les mesures de seguretat i desinfecció per fer del museu un espai segur i lliure de la Covid-19.


FIRETA DE MEDI AMBIENT – L'Eliana TV\nFIRETA DE MEDI AMBIENT\nFireta del Medi Ambient\nEl Passeig Secondo Baldin va viure la cloenda de les XVII Jornades Mediambientals amb un ambient lúdic i educatiu\nDesprés que la pluja ajornara la celebració de la Fireta de Medi Ambient en la data en què estava prevista, el passat diumenge el Passeig Secondo Baldin es va inundar d’activitats en un ambient festiu i lúdic, on els assistents van poder saber més del Canvi Climàtic.\nEs tracta d’una activitat divulgativa, pedagògica i orientada cap a una major responsabilitat de cada persona, ja que hi ha petites accions quotidianes que té un impacte negatiu en el nostre medi ambient i, entre tots, podem contribuir al fet que aquesta situació es modifique. Al Parc, els van ensenyar com ho podien fer.\nAmb un afany de conscienciar i de donar a conéixer dades i situacions que s’han pogut constatar al llarg dels últims anys, durant aquesta jornada matinal de diumenge hi va haver una gimcana del canvi climàtic; un circuit d’educació viària i mobilitat sostenible; un taller de construcció bioclimàtica; diversos tallers de treballs manuals amb materials reciclats; un taller educatiu sobre l’aigua i el canvi climàtic; un taller de manteniment bàsic de la bicicleta; teatre de carrer; i l’espai expositiu ‘Casa Ecològica’.\nAixí, amb aquest acte, es donava cloenda a la XVII edició de les Jornades Mediambientals on, a més de la Fireta, s’han realitzat xarrades, presentació de llibres i, com ja és tradició, cursos de formació amb els més menuts.\nPreviousPrevious post:GRADUACIÓ UNISOCIETAT 2017NextNext post:SETMANA DEL BALL ESPORTIU


Substituïm el plàstic en les bosses i els gots per unitats de material sostenible a l'Hospital de Palamós | SSIBE\nDimecres, 25 de novembre de 2020 | Medi ambient\nSubstituïm el plàstic en les bosses i els gots per unitats de material sostenible\nLes dues intervencions permetran estalviar mig milió de gots de plàstic d’un sol ús i 150.000 bosses de plàstic\nAquesta tardor hem iniciat ja la substitució de les bosses de plàstic i gots d'un sol ús per d'altres més sostenibles, fabricats amb material compostable o biodegradable.\nConscients del nostre impacte ambiental i de la generació de residus que la nostra activitat genera, des de Medi Ambient es treballa contínuament per buscar reduir la nostre petjada ecològica. Aquest juny, ja vam eliminar les carmanyoles de plàstic a la cafeteria Consultorivm Cafe i ara iniciem la reducció als diferents serveis i centres.\nAquest mes d'octubre es va realitzar una primera fase al servei d'urgències per a canviar les bosses de plàstic per bosses compostables. Després d'un mes, s'ha comprovat que les noves bosses són resistents i útils per al servei i que aquesta substitució pot estendre's a d'altres serveis de i centres. L'ús principal que se'n feia fins dipositar-hi mostres per ser analitzades a laboratori.\nEs tracta de bosses compostables i la substitució d'aquest tipus de bossa suposarà la reducció de més de 150.000 bosses o 500 kg de residus de plàstics anuals, la millora en l'impacte ambiental en la fabricació, mitjançant materials vegetals. A més, aquestes bosses no fan necessari un procés de reciclatge, ja que són compostables. En cas d'una mala gestió del residu, evita també contaminar el mar amb plàstic.\nPel que fa als gots, a les diferents plantes d'hospitalització s'han substituït els gots d'un sol ús per gots de policarbonat reutilitzables. Es tracta d'un got per a ús exclusiu dels i les pacients ingressades, que tindrà un color diferent en funció de la planta on estan hospitalitzades.\nPer a les altres àrees i serveis on no és possible la reutilització dels gots, com pot ser radiologia, nefrologia o urgències, s'ha substituït el got de plàstic tradicional per un got fabricat amb un polímer i un component químic que en 24 mesos converteix el got en residu biodegradable. Aquestes dues mesures permetran estalviar més de mig milió d'unitats cada any.\nEn un període curt de temps, l'objectiu és l'eliminació total dels gots de plàstic d'un sol ús i les bosses de plàstics en tots els centres i serveis gestionats per SSIBE.\nDel 21 al 29 de novembre se celebra la Setmana Europea de Prevenció de Residus. A Catalunya, la campanya està liderada per l'Agència Catalana de Residus i pretén organitzar accions de sensibilització sobre la prevenció de residus arreu de tot el territori.\nSSIBE se suma de nou a la campanya i aquest 2020 continuem centrats amb la tasca de informar i conscienciar sobre la correcta segregació de residus en entorn COVID.


ᐅ Disseny web Granyanella - Disseny de pàgines web Granyanella\nDISSENY WEB GRANYANELLA 100% PROFESSIONAL\nLi oferim disseny de pàgines web Granyanella professionals i 100% responsive per a tot tipus de dispositius,\nExperts en disseny web Granyanella\nComptem amb molts anys d'experiència en disseny web Granyanella de tot tipus de sectors i activitats. Som experts en la creació de tot tipus de pàgines web potents i elegants, utilitzant les millors eines, tècniques i tecnologia del mercat.\nEl nostre equip professional analitza i confecciona en cada cas una proposta de disseny web Granyanella a mida, tecnologia, model i estratègia comercial que millor encaixa amb les necessitats de cada projecte i client.\nRealitzem disseny web Granyanella 100% responsive i amb optimització a paràmetres SEO Google inclosa, ja que som experts en aquest tipus de disseny web Granyanella parametritzat específicament per a posicionar-se òptimament a Google, tant a nivell d'estructuració del disseny web Granyanella com en la dinàmica de continguts.\nDisseny web Granyanella. Experts en la creació de pàgines web Granyanella.\nEl nostre objectiu alhora de crear un disseny web Granyanella és la de transmetre elegància, professionalitat i envergadura a l'empresa, amb l'objectiu de generar imatge de marca i que l'empresa estarà a l'alçada de qualsevol tipologia de client a internet.\nDisseny web Granyanella. Molts anys d'experiència en el disseny web Granyanella.\nTots els nostres dissenys web Granyanella compten amb la base tecnològica adequada per poder evolucionar i millorar sense limitacions, junt amb una potent optimització de sèrie per a SEO en cercadors, és a dir el seu òptim Posicionament web, sobretot Posicionament Google i òbviament, l’optimització a qualsevol tipus de dispositiu com mòbils, tauletes, etc.. 100% Responsive i auto-gestionable!\nDisseny web Granyanella. Oferim tot tipus de disseny web Granyanella.\nRealitzem qualsevol tipus i model de pàgines web, des del disseny web Granyanella comercial corporatiu a portals sectorials, cercadors, directoris, landings, blogs i fins a models de negoci on-line innovadors.. Utilitzem diferents tipus de programació, tecnologia i plataformes CMS, sempre en funció del projecte de disseny web Granyanella final a desenvolupar. Amb Gestinet, tot allò que pugui ser imaginat, ho podem traslladar a web =)\nPlanificació de tot tipus de projectes de disseny web Granyanella a mida del client.\nDisseny web Granyanella i desenvolupament amb llenguatges de programació actuals i escalables.\nEstudi de les necessitats del client amb plantejament estratègic del disseny web Granyanella.\nOpcions de disseny web Granyanella personalitzades per diferents dispositius.\nDisseny web Granyanella, 100% responsive\nEl disseny de pàgines web Granyanella responsive o adaptatiu és una tècnica de disseny web Granyanella que busca la correcta visualització d'una mateixa pàgina en diferents dispositius. Des d'ordinadors d'escriptori a tablets i mòbils. Avui dia accedim a llocs web des de tot tipus de dispositius; ordinador, tablet, smartphone… pel que, cada vegada més, ens sorgeix la necessitat que la nostra web s'adapti a les diferents grandàries d'aquests.\nA Gestinet ens preocupem de plantejar el disseny web Granyanella també per afavorir les conversions utilitzant tots els recursos per crear call to action (trucades a l'acció) eficaços i atractius, d'aquesta manera afavorim la conversió dels visitants en clients, o la conversió de les visites en vendes.\nA Gestinet som experts en disseny web Granyanella.


El Gimnàstic de Tarragona i José Manuel Muñoz García ‘Wilfred’ (Los Palacios y Villafranca, Sevilla, 10 de març de 1984) signen un contracte de vinculació fins a juny de 2022.\nWilfred arriba a Tarragona després de finalitzar la seva relació contractual amb el Marbella FC, equip del grup IV de Segona Divisió B on ha estat peça clau per sumar dos play-off d’ascens a LaLiga SmartBank en les tres temporades a la disciplina andalusa.\nEl nou porter del Nàstic mostra una regularitat extraordinària sota pals, acumulant 12 temporades a la categoria i més de 400 partits entre lliga, enfrontaments de promoció d’ascens i Copa del Rey. A més d’aconseguir fins en dues ocasions ser el porter menys golejat del respectiu grup en la seva etapa al CD Guijuelo i la UE Llagostera, i de tota la categoria de bronze en la seva etapa al CD Mirandés.\nEl meta de Los Palacios coneix bé el grup III després de defensar els interessos de la UE Olot i la UE Llagostera durant dues temporades en cadascuna de les disciplines catalanes. Destaca per la seva alçada, 1,89 metres, i la seguretat que transmet sota pals amb uns bons reflexes i contundent en les pilotes aèries.\nEstà previst que el meta s’incorpori a la dinàmica del primer equip en l’entrenament de d’aquesta tarda, programat a partir de les 19 hores, a les instal·lacions del Nou Estadi. En els propers dies s’anunciarà la data de la presentació oficial com a jugador grana.


Col·legi Mirasan » Mitja pensió\nL’escola disposa de cuina pròpia\nEls menús estan dissenyats per nutricionistes i es basen en la dieta mediterrània i en la cuina de mercat i proximitat. Comptem amb proveïdors homologats i realitzem controls sanitaris a diari. Ens adaptem a dietes específiques, com per exemple en casos d’al·lèrgies o intoleràncies.\nEl menjador està vigilat per mestres de l’escola, que fomenten els bons hàbits a taula i supervisen que els alumnes mengin de tot i bé. El menjador és un espai on, a més, els nens i nenes aprenen a menjar amb les normes de correcció a taula. L’ús adequat dels coberts i el tovalló, el saber esperar per començar, romandre assegut durant tot el dinar, aprendre a menjar de tot encara que alguna cosa no els agradi, etc.\nTots aquests són aspectes altament educatius del menjador, als quals l’escola atorga una especial importància.


Gottfried von Einem (Berna, Suïssa, 24 de gener de 1918 – Oberdürnbach, 12 de juliol de 1996) fou un compositor austríac. Nasqué, de pares austríacs, a Berna on el seu pare estava destinat com a agregat militar a l'ambaixada d'Àustria a Berna.\nCompositor clàssic, professor d'universitat i llibretista\nLianne von Bismark en la seva jovenesa fou amiga d'Olga i Paula, germanes de Hermann Goering; malgrat aquestes amistats, durant una visita a Londres, von Einem va conèixer Winston Churchill, que li causà tan gran impressió que a partir de llavors va ajudar molts alemanys i austríacs jueus a fugir del terror nazi.\nGottfried i Lianne es casaren el 1946, varen tenir un fill, Caspar Einem (nascut el 1948), que fou ministre d'Àustria, i membre del Consell Nacional de la Social Democràcia.\nEl 1953, la família es mudà a Viena. Lianne von Bismark morí el 1962. El 1966, von Einem es casà amb la seva llibretista, la famosa dramaturga i autora austríaca Ingrisch Lotte. A més de Viena, la parella passà la major part del seu temps en el Waldviertel (Baixa Àustria), concretament, a Oberdürnbach i Rindlberg, una regió pràcticament verge que clarament inspirà la seva feina, i també la literatura de la seva esposa Ingrisch.\nEl compositor morí a Oberdürnbach el 1996 i el seu llegat més conegut són òperes, les quals denoten la influència musical de Stravinski i Prokófiev, així com peces de jazz. També compongué peces per a piano, violí i orgue.\nEl 2002, li fou atorgat a títol pòstum el premi Just entre les Nacions, per haver ajudat a salvar la vida al músic Konrad Latte.\nObtingut de «https://ca.wikipedia.org/w/index.php?title=Gottfried_von_Einem&oldid=27041863»\nDarrera modificació: 26 abr 2021 a les 00:51\nLa pàgina va ser modificada per darrera vegada el 26 abr 2021 a les 00:51.


Diferències entre fusió nuclear i fusió del nucli\nAccident Vandellòs I\nca.energia-nuclear.net > Accidents nuclears > Accident nuclear Fukushima > Fusió del nucli\nDavant d'un accient nuclear com el de la central nuclear de Fukushima, al Japó, s'acostuma a parlar sovint del risc de la fusió del nucli.\nÉs important no confondre la fusió del nucli d'un reactor nuclear amb l'energia nuclear de fusió.\nLa fusió nuclear és el procés en el qual dos àtoms s'uneixen per passar a formar-ne un de sol. Això allibera molta energia que podria ser aprofitada per generar energia elèctrica. Malauradament aquestes reaccions encara no es poden controlar bé i molt menys per construir centrals nuclears per la producció d'energía elèctrica.\nLes centrals nuclears actuals utilitzen reaccions de fisió nuclear, que és basa precisament en dividir el nucli d'un un àtom, això no genera tanta energia però en continua generant molta.\nL'energia produida per les reaccions de fissió s'obté en forma de calor. Gran part d'aquesta d'aquesta energia calorífica s'utilitza per fer girar unes turbines per convertir-la en energia elèctrica. I una altra part cal dissipar-la perqué el nucli no es sobreescalfi. Per això les centrals estan a prop d'abundants fonts d'aigua (rius caudalosos i mars o oceans).\nEl el cas de la majoria dels accidents nuclears com l'accident de Fukushima al Japó, per diversos motius, la fallada prové del sistema de refrigeració. De manera que el nucli comença a acomular calor i va pujant la temperatura. Com passa en qualsevol material existeix una determinada temperatura que si es sobrepassa passen de ser sòlids a líquids, és a dir, es fonen.\nSi es fon el nucli, com és evident, no pot contenir res i el contingut, que a aquestes temperatures, ja està en forma de vapor s'escapa per tot arreu.\nPer tant, el terme fusió quan parlem de fusió nuclear es refereix al terme unir i el terme fusió quan parlem del nucli d'un reactor es refereix al pas d'estat sòlid a líquid, fondre.\nvaloración: 3 - votos 10\nES - Diferencias entre fusión nuclear y fusión del núcleo\nEN - Differences between nuclear fusion meltdown\nFR - Les différences entre effondrement de la fusion nucléaire\nDE - Unterschiede zwischen Kernfusion Kernschmelze\nPT - As diferenças entre a fissão nuclear e núcleo de fusão


258 persones ja han dit al Govern on ha de retallar\nDes de l’entrada en funcionament, el 12 de desembre passat, el web 'Balears estalvia' ja ha rebut 8.790 visites al portal de la Conselleria de Presidència\nCristina Polls | 27 desembre 2011\nDe moment, 258 ciutadans ja han fet arribar al president del Govern, José Ramón Bauzá, les propostes per estalviar recursos públics. Des de l'entrada en funcionament, el 12 de desembre passat, la web Balears estalvia, creada precisament per donar veu a la ciutadania, ja ha rebut més de 8.790 visites.\nLes propostes que els ciutadans han fet arribar a través d'internet abasten tot tipus d'àmbits. Les idees més recurrents, segons la Conselleria de Presidència, impulsora de la iniciativa, són l'estalvi en paper, llum, recursos informàtics i lloguers.\nAlguns suggeriments aportats en l'àmbit de l'ajust de la despesa són unificar el subministrament de material d'oficina de tots els organismes públics (ajuntaments, consells i Govern) o que l'Administració elimini el software de pagament i el substitueixi pel lliure. En l'apartat de tecnologia, s'insta l'Executiu que utilitzi les videoconferències per evitar desplaçaments innecessaris entre illes, tant de polítics com de personal tècnic.\nEn l'apartat de propostes energètiques, s'anima que es limiti la temperatura dels aires condicionats i calefaccions a 21 graus a l'hivern i 24 mínim a l'estiu.\nTambé hi ha idees per modificar el sistema d'enllumenat. "A partir de mitjanit, es podrien reduir els fanals encesos de la ciutat, autopistes i túnels a la meitat. Això es podria fer amb un sistema temporitzat i amb una modificació en la instal·lació, de manera que quedassin engegats alternativament apagant-ne un de cada dos, o bé, segons els carrers, apagar els fanals d'una de les façanes". Segons el ciutadà que aportà aquesta idea, "ajudaria a conciliar millor el descans de moltes persones amb la reducció del llum que entra als domicilis". Així mateix, hi ha espai per a propostes més curioses, com la d'un nin de 13 anys, que es queixa que els llums de Nadal s'han encès massa prest. És per això que proposa mantenir encesos només un de cada dos llums de la via pública.\nAmb el lema "Estalviar és cosa de tots", la web convida a omplir un formulari per fer arribar a l'Administració les idees d'estalvi. Es tracta d'un espai obert al ciutadà que, si quan fa la proposta indica les seves dades de contacte, se li respon i se li indica a quin organisme s'ha derivat la iniciativa. A més, hi ha un espai reservat perquè el Govern pugui penjar les propostes aplicades i l'estalvi que han suposat.\nSegons la directora general de Coordinació, Marilena Jover, "estam més que satisfets amb l'èxit de la web els primers dies de funcionament, i també amb la implantació que estan demostrant els ciutadans per fomentar l'estalvi en la despesa". Sobre aquesta eina, el 75% dels habitants que han opinat la considera útil i el 25% no ho creu així.\nSón maniobres de diversió per distreure el poble (ja serien dues aportacions al web del Govern)\nQui més qui menys sap com funcionen aquests webs i com surten les estadístiques.\nper començar no apujar-vos el sou, que es el que vareu fer 10 minuts després d'entrar al govern, sient aquesta la primera "decisió anti-crisi economica" que vareu pendre; mare meva quina cara més dura que teniu apujant-vos el vostre sou, pero en canvi volent que el poble s'ajusti el cinturó i ademés vagi perdent en estat del benestar !!; en segon lloc, podrieu apujar els imposts per a les grans fortunes, com son els grans empresaris o persones fisiques amb grans herències (ah no que això no ho podeu fer, perquè aquests son els vostres fidels votants, son els que necessitau tenir contens per a que vos segueixin donant suport, son amb els que col.laborau estretament per a disenyar totes les injusticies socials, i més concretament els grans empresaris, son els que els hi deixau les mans lliures per llevar drets laborals als treballadors; capitalisme anti-social = pp)\nBoicot a tot allò que organitzin o en què intervenguin els del PP. No hi vulguem participar si no volem convertir-nos en col·laboracionistes d'aquests genocides lingüístics.\nVisca la censura, patètics.\nEs veu que el Sr JR i els seu Govern són limitats en idees i mesures d'estalvi ja que estan avessats a viure a l'engros; això si, no parlen mai de baixar-se el seu sou.


Viatge a Perpignan i Colliure | INS Salvador Espriu -\nViatge a Perpignan i Colliure\nEnviat per adminEspriu el dj., 15/06/2017 - 16:01\nEl passat divendres dia 9 de juny, els alumnes que estudien francès com segona llengua estrangera van fer una sortida al sud de França.\nA l´arribada a Perpignan vam visitar el Palau dels Reis de Mallorca. Després vam passejar pels carrerons del centre històric de la ciutat i vam admirar els llocs emblemàtics com “Le Castillet” i “ Le Palais de Justice”.\nEls alumnes van gaudir d’una estona lliure per interactuar amb la cultura i la llengua francesa. Així, van fer entrevistes sobre la ciutat, els productes típics de la regió a persones francòfones que es trobaven pel carrer i als comerços.\nA les dos de la tarda, vam tornar al bus per anar al poble costaner de Colliure. Allà vam visitar el cementiri on està enterrat el poeta espanyol Antonio Machado. Una alumna de 2n ESO va recitar el poema “Era un niño que soñaba” en memòria de l’autor. Seguidament, vam caminar pel passeig marítim i per les petites botigues del poble.\nFinalment, a les 6 de tarda vam arribar a l’institut amb la sensació d’haver passat un bon moment tots plegats i viure noves experiències.\nAlumnat participant: 32 alumnes de 2n,3r i 4t ESO.


Un Estatut en temps de Vox - El Temps\nUn Estatut en temps de Vox\nLa reforma de l'Estatut valencià que preveu un blindatge de les inversions de l'Estat en funció de la població queda aprovada de forma definitiva a les Corts amb els vots favorables de tots els grups excepte Ciutadans, que ja s'hi havia abstingut al Congrés i el Senat. Aquesta és la crònica d'una minijornada històrica.\nPanoràmica de les Corts valencianes després de la votació favorable a la reforma estatutària.\n“Si hem esperat vuit anys, podem esperar cinc minuts”, diu el president de les Corts, Enric Morera, abans de procedir a la ratificació definitiva de la reforma estatutària valenciana iniciada en març de 2011. A l’hemicicle falta Isabel Bonig, la presidenta del PPCV, que s’hi ha absentat momentàniament. A diferència del que és habitual, en aquest cas hi accedeix pel corredor central, que separa els bancs dels grups de l’oposició i d’aquells que donen suport al Govern. L’acompanyen l’alcaldable del seu partit a València, María José Català, i el jove però inquiet Juan Carlos Caballero, que s’ha passat la legislatura escridassant des de la darrera filera de la Cambra com si es tractara d’un caçador votant de Vox qualsevol.\nQuan el trident popular irromp a sala, tothom li aplaudeix de valent, com no passava des dels temps en què l’imputat Francisco Camps descendia les escales que el duien de la majoria absoluta celestial on residia al fang de les sessions de control parlamentàries en què havia de capbussar-se, per llei, un parell de vegades cada mes. Si Bonig no resulta investida presidenta de la Generalitat després dels pròxims comicis, almenys sempre podrà conservar aquest reconeixement institucional.\nEls bidells tanquen les portes de l’hemicicle i Morera recorda la importància de la votació. Cal majoria qualificada, 66 vots com a mínim, perquè la disposició addicional que ha de blindar les inversions anuals de l’Estat al País Valencià siga una realitat. Al capdavall, l’Estatut no es vota cada dia, ni cada mes, ni cada lustre. “Comença la votació”, diu, i els diputats dels diversos grups encarregats d’indicar amb un, dos o tres dits quin botó han de prémer els seus companys, alcen el braç com si estigueren a la plaça d’Orient. O, en versió contemporània, a la de Colom.\nDe sobre, el marcador s’enllumena i mostra una golejada encara més humiliant que la del Barça la nit anterior al Santiago Bernabeu: 83 vots a favor, zero en contra i vuit abstencions. Vuit taquetes de color taronja enmig d’un oceà verd. Tot seguit, els 83 diputats que han validat la reforma aplaudeixen drets mentre els vuit abstencionistes –el grup de Ciutadans– romanen asseguts, acovardits a un cantó de la sala. Els quatre exdiputats de la formació –ara no adscrits– que seuen darrere seu evidencien, sumant-se a l’ovació general, la magnitud de la fractura ideològica. El diputat de Compromís Josep Nadal, molest perquè no s'ha convocat el referèndum que en teoria tocava, vota a favor i s'absenta de l'hemicicle en el moment dels aplaudiments com qui va a un casament i corre de pressa quan arriba el moment de l'arròs.\nPer què sí i per què no\nCada grup disposa de quatre minuts per tal de justificar el sentit del seu vot. El no adscrit David de Miguel, en nom dels quatre ex de Ciutadans que ara s’autodenominen Agermanats, es felicita per la “conjura” de la pràctica totalitat dels grups parlamentaris perquè, “governe qui governe, els valencians no resulten discriminats novament”. “Vénen temps difícils”, alerta De Miguel, “hem de ser capaços d’aturar els afanys recentralitzadors”. “Ni un pas enrere davant tots aquells que volen acabar amb l’autogovern”, proclama des de la trona com si es tractara d’un revolucionari rus al Palau d’Hivern. “Ahora tú”, hauria pensat Albert Rivera –parafrasejant la cançó de Malú– si haguera escoltat el breu discurs del seu excorreligionari. Després de l’evolució ideològica de la parella formada per Carolina Punset i Alexis Marí, exsíndics del partit, les paraules tan reivindicatives de De Miguel gairebé s’emmarquen en la retòrica de Compromís. I és que, abans de concloure, fins i tot s’ha referit a les manifestacions multitudinàries dels anys de la Transició, quan tot es podia fer perquè tot semblava possible. Un ciutadà ben il·lustrat, David de Miguel.\nA continuació justifica el seu vot Toni Subiela, qui era company seu a Ciutadans. “Aquesta disposició addicional no ens durà ni un euro”, lamenta alhora que compara el País Valencià depauperat amb els privilegis del País Basc, un sistema foral que abomina per complet. Al jefe Rivera, els únics concerts que li agraden són el de la seua cantant predilecta. “Ens diran centralistes, però entre el centralisme i les fronteres que pretenen aixecar alguns, hi ha un terme mitjà: el de la solidaritat entre territoris”, enuncia Subiela. “Alguna gent, però, té la mirada molt curta i només veu d’Oriola fins a Morella, o com a molt, fins els Pirineus i les illes Balears”, sentencia. Sens dubte, la dreta valenciana té molt més interioritzat l’esquema mental dels Països Catalans que l’esquerra i el nacionalisme autòcton. Ni Joan Fuster hi feia tanta referència.\nDes de la punta meridional del país que és Callosa de Segura i l’altre extrem ideològic de Subiela, Antonio Estañ agraeix que la reforma pose fi al “menysteniment històric als valencians”. El síndic de Podem, filòsof de carrera i filosòfic de mena, parla de la “profecia autocomplerta” de Ciutadans que evoca el “nucli irradiador” de l’excompany però encara company Íñigo Errejón. Estañ opina que mentre Ciutadans assegura que la reforma no durà més inversions, aquest partit sí que es posiciona a favor d'unes altres inversions més qüestionables, com la del macrocentre comercial Intu Mediteráneo, que Podem rebutja de ple. Amb el retrovisor, Estañ apunta que la reforma en qüestió havia decaigut diverses vegades com a conseqüència de les successives convocatòries electorals a Espanya, i que de ben poc no hi ha tornat a decaure enguany.\nAl seu torn, Fran Ferri, de Compromís, també llança un poal de memòria històrica sobre la reforma estatutària que s’acaba d’aprovar: “Que l’alegria d’un dia no tape la vergonya dels vuits anys esperant-la”, subratlla. Trens de rodalies, corredor mediterrani, economia competitiva, inversió cultural… El reguitzell de causes que poden eixir-ne beneficiades és tan extens com l’imperi espanyol en què no es ponia el sol. Amb perdó. “Ens hem cansat de ser menys que la resta”, exclama tot just abans d’assegurar que la reforma “no és com el programa electoral de Ciutadans, sinó d’obligat compliment”. Els de Toni Cantó fa setmanes que diuen que la reforma és un “engany”, un mot que a Ferri li serveix per aplicar-lo a la posició de Ciutadans al llarg de les negociacions: “Un engany és signar una esmena i que tohom hi vote a favor excepte tu”, ha asseverat en referència a l’esmena acceptada per tots els grups gràcies a la qual Ciutadans també es comprometia a posicionar-se a favor de la reforma. Però llavors van trucar de Madrid. Els particulars “homes de taronja” de Ciutadans, que són tan sinistres com els que ordenaven rescats bancaris multimilionaris.\nAmb el seu to didàctic de costum, el socialista Manolo Mata també ha explicat que la “clàusula de salvaguarda” aprovada aquest dijous suposa un “avanç espectacular”, ja que només forma part de dos estatuts més: l’andalús i el català. “Un avanç de conseqüències irreversibles”, diu Mata, qui tampoc no perd l’oportunitat de deixar caure la seua píndola preelectoral, tot manllevant el llenguatge de l’oposició a Pedro Sánchez en recordar la “coalició estranya” integrada “pel PP, Ciutadans, els independentistes catalans i els amics d’ETA” que ha impedit l’aprovació dls Pressupostos Generals de l’Estat. Uns comptes públics que preveien una inversió rècord al País Valencià: 1.400 milions d’euros. Mata insisteix que el risc d’una “recentralització” és “real” i emfasitza que PP i Ciutadans són “aliats dels qui volen liquidar les comunitats autònomes”, en referència implícita a Vox.\nPer últim, Bonig, la vehement Isabel Bonig, que no està per a bromes ni per a ironies de cap mena, li etziba a Mata que ella mai no es fotografiarà al costat d’Arnaldo Otegi, “com sí que ha fet la secretària general dels socialistes bascos”. Tampoc no perd l’ocasió de deixar clar que Sánchez no ha fet res per reformar el sistema de finançament, que podria representar el gran avanç per als valencians, i treu de l’hemeroteca unes frases d’Enric Morera en 2011, quan menystenia la rellevància d’una reforma que considerava insuficient. Un nyap. El ben cert és que, vuit anys després, mentre escoltava les seues paraules projectades des del passat, Morera assentia com qui escolta Séneca. I perquè no en queden dubtes, Bonig encara té temps de llegir unes paraules de Luis Lucia, el líder de la Dreta Regional Valenciana en temps de la Segona República que va afirmar que el territori valencià podia sobreviure com a territori autònom, separat d’Espanya, però que “cap patriotisme no s’ha posat més a prova que el dels valencians”.\nBonig brinda per la reforma, un “triomf” i un “orgull” per a tots els valencians, “fins i tot per aquells que no hi han estat d’acord, als quals sempre respectaré”. Una mà estesa a Ciutadans pel que puga venir. Bonig tanca el debat amb un “reconeixement especial a qui va impulsar la reforma: Francisco Camps”. La persona que recentment li havia suplicat ser el candidat del PP a l’alcaldia de València i que aquesta mateixa setmana, a la seua enèsima compareixença a una comissió d’investigació de les Corts, va dir que es trobava en forma per a una campanya electoral. Sempre li queda l’opció de Vox, que encara busca candidats. I derogar, per què no, la reforma estatutària que ell mateix va propugnar en temps de José Luis Rodríguez Zapatero.


La nostra paradeta de Sant Jordi | Escola Magòria\nLa nostra paradeta de Sant Jordi\nEnviat per magoria el 05/10/2020 - 03:07\nQuina setmana de Sant Jordi tan activa han tingut els de P5! Tot el que van fer al llarg de la setmana ens ho van ensenyar en una videotrucada molt original diumenge: una posada en comú amb mestres i amics, i una celebració a distància d’aquest dia tan especial.\nPerò comencem pel principi!\nDilluns, els vam fer arribar unes feines per activar la ment, totes relacionades amb la temàtica: mots encreuats, sopa de lletres, esbrinament de paraules de la llegenda, etc. I els va agradar fer-ho perquè molts dels nens no havien fet mai aquest tipus d’activitat, de manera que ens van demanar que en féssim més... Els de P5 gaudeixen molt amb les lletres i a nosaltres ens encanta! Tot plegat va ser per fer boca d’una setmana plena d’activitats. Vam enviar propostes de vídeo per fer punts de llibre de diferents tipus, per dibuixar amb diverses tècniques una rosa, per fer amb pasta de sal una rosa o alguna cosa relacionada amb el tema i per fer una rosa-llapis fent una espiral de cartolina vermella. També vam anar intercalant vídeos de les altres classes del Parvulari: P3 ens va explicar com fer roses de plastilina i P4 ens va proposar un joc de taula de Sant Jordi, en el qual havíem de seguir un camí fins a arribar al castell.\nPer últim, vam pensar que era imprescindible comptar amb una paradeta de Sant Jordi, així que els vam animar que fessin un racó a casa. Molts ho van fer amb ganes i il·lusió i ho van compartir amb nosaltres; vam veure que, com sempre, els resultats van ser molt originals: espases i escuts de pasta de sal, roses de tota mena i de tots els colors, llibres de Sant Jordi i d’altres temàtiques, dracs de plastilina i amb material reciclat... Com sempre, el ventall d’activitats que van fer, més enllà de les proposades, va ser molt enriquidor per a tots i les respostes a tot el que vam enviar van ser fantàstiques.\nLes cares dels nostres nens i nenes de P5, botiguers per un dia, va ser el millor de tot... Doneu un cop d’ull a la paradeta de la nostra classe: hi trobareu un recull d’algunes de les fotografies que vam rebre durant aquesta setmana plena de roses, llibres i dracs.


NOU BLOC EDUCATIU IMPRESCINDIBLE: MARESIPARES.CAT – Blocdepares\nAvui us volem compartir un bloc que ha nascut degut al moment que estem vivint i que es tracta d’un segon bloc de la MESTRA I PSICOPEDAGOGA Nati Berguedà, una especialista en compartir recursos educatius amb el seu bloc natibergueda.cat on ja fa molt de temps que comparteix articles molt interessants relacionats amb matèria educativa.\nEl nou bloc de la Nati, www.maresipares.cat està enfocat a donar-nos molts recursos per compartir amb els nostres fills i filles aquests dies que estem tancats a casa però que de ben segur també ens serviran per desenvolupar i compartir quan la situació és normalitzi !\nDes de blocdepares FELICITEM A LA NATI per aquesta nova iniciativa i és per aquest motiu que compartim alguns dels continguts del bloc i sobretot insistim en que sigui un bloc de referència per obtenir recursos educatius i lúdics per a totes vosaltres !!!\nDes de Blocdepares ens agrada remarcar i donar la importància que es mereixen persones com la Nati que dedica moltes hores per crear aquests continguts educatius i aquests recursos i compartir-los amb nosaltres!\nA mode d’exemple, us expliquem breument que podeu trobar de moment en aquest bloc:\nLa Nati ens mostra 4 mètodes per treballar el càlcul mental a casa, per afavorir que el vostre fill/a millori les seves estratègies de càlcul mental, augmenti la seva seguretat i agafi més agilitat i fluïdesa.\n2. TASQUES DE LA LLAR\n3. 15 CURTMETRATGES QUE AGRADARAN MOLT ALS VOSTRES FILLS I FILLES\nEn aquest article, la Nati ens proposa 15 curtmetratges que agradaran molt als infants. Són curts molt útils per treballar valors fonamentals com la tolerància, la convivència, la motivació, la solidaritat, esforç, la constància, el respecte, l’amistat, l’amor, la resolució de conflictes, la confiança i la por.\nCom a mostra de tots 15, us proposem que veieu el curtmetratge a nomenat Mariza, que com diu la mateixa Nati, Els protagonistes d’aquest curtmetratge són un pescador i el seu ase. El pescador ha de portar els peixos frescs al restaurant que hi ha a dalt de la muntanya. L’ase ho sap i es nega a caminar sota aquell sol tan calorós. El pescador troba la manera de convèncer l’ase perquè es posi a caminar. Però hi han posat tanta eufòria que quan arriben a dalt veuen que els peixos els han caigut pel camí. És un curtmetratge que permet reflexionar sobre la importància de la motivació per aconseguir les coses.\nEsperem que gaudiu molt d’aquesta nova joia de bloc que ha nascut !\nNosaltres compartirem tot el que creguem adient que de ben segur serà molt PERÒ US CONTINUEM ANIMANT A QUE VISITEU EL BLOC PERQUÈ EL QUE HEU VIST AQUÍ ÉS UNA PETITA MOSTRA DE TOT EL QUE ENS MOSTRA LA NATI!\nMOLTÍSSIMES FELICITATS NATI !!!


ESCULTURA LA DANSA D'ALPENS\nL’escultura té dues parts, una que son els músics de la cobla que toquen diversos instruments i que estan ubicats al voltant d’una estructura de quatre barres que simbolitzen el moment de l’aixecada dels dansaires d’Alpens, el moment final de la Dansa que es balla per festa major. Cada barra té una sabata de set betes a la base i una ma enlairada cap al cel. En forma cònica envoltades de la partitura amb les notes de la Dansa fetes amb acer inoxidable. Van participar a la Trobada 120 forjadors dirigits per Miquel Xirau.\nEnllaç sobre la Dansa d'Alpens:\nLa Dansa està formada per una primera part on els pabordes ballen sols, i una segona part amb la formació de les parelles anomenada "treure parelles". Seguidament es fa el Ball Cerdà que va ser introduït passada la Guerra Civil pel Miquel Casals.\nAcompanyament musical: cobla.\nVestuari: els homes porten calces i gec negres, mitges i camisa blanca, faixa vermella, llaç al coll i barretina vermella i espardenyes negres. Els pabordes porten a més, gambeto i barret de copa i sabates negres. Les dones van amb faldilla de brocat color verd, cosset de màniga llarga i davantal negres i espardenyes blanques. Les 2 noies que ballen amb els pabordes, porten faldilla vermella i blava de brocat, mantellina blanca, sabata negra i un ram.\nAltre enllaç sobre la Dansa d'Alpens:\nLa Dansa era ballada a la localitat d'Alpens per celebrar la festa dels seus patrons Sant Cosme i Sant Damià, que es festegen el 26 de setembre. És ballada per dues parelles de Pabordes que porten dos rams de flors a les mans. Ells van vestits amb vestit de vellut llis, amb americana i pantaló curt; porten gambeto i barret alt, espardenyes de vetes i mitges blanques. Les dones, faldilles llargues de domàs, gipó, manegots, mocador de pit, mantellina al cap i ornades amb les corresponents joies. A continuació de la Dansa es balla el Ball Cerdà. Aquest és ballat per sis o vuit parelles. La seva indumentària és semblant a la dels balladors de la Dansa. Els homes, però, no porten gambeto i en lloc de barret alt porten barretina. Les dones no porten mantellina. Mentre els pabordes ballen la Dansa, la resta del jovent està en un costat els homes i en l'altre les dones. Només es balla per la Festa Major, el dia 27 a la tarda a la placa del poble. En acabar la Dansa es feia un berenar. La Dansa d'Alpens. coneguda també com la Dansa Alpensina, va ser recollida per l’Esbart Català, de Dansaires i la informació procedeix de les notes orals facilitades per En Josep Serra, fuster, i en Joan Vilageliu, agutzil.\nEnllaç sobre la Dansa Alpensina:\nAlpens és un dels pobles de la comarca del Lluçanès que encara conserva vives llegendes i tradicions. I la dansa alpensina en forma part com a punt central de la festa Major. La dansa i ball cerdà, interpretada per joves de la vila sense que siguin de cap esbart dansaire professional s'interpreta des de finals del segle XVIII i només en època de fortes crisis no s'ha pogut celebrar.\nLa plaça Major d'Alpens és el lloc on tradicionalment es fan els actes principals de la festa Major, i és precisament la dansa alpensina un dels actes més esperats pels alpensins i visitants, que es balla el diumenge de la festa Major. Tradicionalment, abans de formar per dansar, les parelles es dirigien a l'Ajuntament, i avui en dia al Casino, des d'on surten, juntament amb les autoritats al capdavant, en comitiva presidides per l'orquestra fins a la plaça Major per disposar-se a iniciar el ball. La dansa i ball cerdà d'Alpens consta de tres parts i hi participen deu parelles encapçalades per les pabordesses i els pabordes duent aquests últims un ram de flors a les mans. A la primera dues parelles de pabordes comencen a dansar. Aquests van vestits de gala, els nois amb barret de copa, camisa blanca, corbatí i faixa vermella, mitgetes blanques, armilla i una llarga capa, un amb revers blau i l'altre amb revers vermell, i porten a les mans un ram de flors per ofrenar. Les noies van amb mantellina blanca, brusa negra, davantal i faldilla ampla una de color blau i l'altre de color vermell. Quan aquesta part s'acaba les dues parelles de pabordes van aparellant els fadrins i les fadrines al mig, elles treient els fadrins i ells les fadrines, invitant-los a dansar. A continuació, hi ha el ball cerdà, que sembla d'incorporació més tardana, va ser introduït per Miquel Casals en la passada Guerra Civil. Els dansaires ballen fent dues rotllanes al voltant de la plaça, una més àmplia amb els fadrins i les fadrines i una altra al seu interior amb les dues parelles de pabordes. Les dues rotllanes es van estrenyent fins que al final s'alcen enlaire les balladores. Els dansaires porten la indumentària d'ús català, els fadrins amb barretina, camisa blanca, vestit de vellut i faixa vermella, i les fadrines amb caputxa blanca i ampla faldilla florejada. A continuació es multipliquen les invitacions van entrant a la dansa tota la gent del poble. Els dos pabordes agafen gent del públic aparellant-los i les noves parelles es posen unes darrera les altres fent un cercle al voltant de la plaça, seguint les dues pabordesses, amb la melodia i els passos de la dansa. La tercera part, i per cloure la dansa, es fa un vals-jota on hi participen els dansaires i molta gent del públic.\nL'inici d'aquesta dansa està datat fa aproximadament uns dos-cents anys. És una dansa cerimonial que té els seus orígens en una època de prosperitat econòmica de la vila, amb una societat dominant de tipus senyorial, en una època de gran esplendor dels gremis de teixidors i filadors, i dels paraires del municipi. Després de la desfeta de 1714, els gremis foren abolits i varen passar a mans de Confraries depenents de l'església, passant a ballar la Dansa els pabordes de la Confraria (BORRALLERAS:2004). Amb l'arribada de la Guerra Civil la dansa alpensina es va deixar de ballar. Va ser el 1942 quan Miquel Casals i Carles juntament amb el Petja la van recuperar per a la festa Major. Actualment s'estan fent estudis per trobar-ne l'origen i la història, encara que segurament deuria començar en una època de veritable prosperitat econòmica.


Puigdemont, sobre la detenció a Alemanya: «No va ser humiliant»\nPuigdemont, sobre la detenció a Alemanya: «No hi va haver ni un minut d’humiliació»\nL'expresident ha explicat per primera vegada com va ser el tempo d'aquella detenció a Alemanya\ndivendres, 8 de juny 2018 - 15:33h | Actualitzat a 09/06/2018 08:41h\nEl 25 de maig va marcar un abans i un després a la vida de Carles Puigdemont. L’expresident català partia cap a Bèlgica després d’una conferència a Dinamarca quan, al seu pas per Alemanya, les autoritats germàniques van procedir amb la seva detenció i posterior empresonament a Neumünster.\nLa detenció, així mateix, també va causar un gran sotrac a Espanya, ja que semblava una acció clau per a una hipotètica extradició a l’estat espanyol. Tot plegat, però va acabar amb el rebuig de la justícia alemanya a la petició del jutge Pablo Llarena i amb l’expresident sortint de la presó dies després. Ell mateix, de fet, n’ha volgut parlar obertament i sense embuts en una entrevista a ‘El Món a Rac1’.\n«No hi va haver ni un minut d’humiliació»\n«La meva detenció a Alemanya va ser similar a quan no portes el cinturó o quan no parles pel mòbil a la carretera», ha explicat el cap de files de Junts per Catalunya mentre ha explicat que un furgó de policia se’ls va enganxar al vehicle just quan van passar la frontera.\nTot i això, aquest explica també que la policia germànica va mantenir les formes i no s’hi va recrear en cap moment. «En la meva detenció a Alemanya no hi va haver ni un minut d'humiliació», ha revelat Puigdemont mentre ha afegit: «És més, el respecte per part seva va ser escrupolós». En aquest context, sobre el tracte a la presó, el mateix expresident també ha comentat que va ser «molt correcte».\nD’altra banda, en veure que era a les portes de la imminent detenció —els policies el seguien des de feia estona— l’expresident ha dit que va posar-se ràpidament amb el seu advocat. «No vam voler fer cap ruta clandestina. No estàvem eludint res. Quan vam veure que m'anaven a detenir vaig contactar amb els meus advocats», ha dit.\nPuigdemont, coneixedor del risc que corria\nPuigdemont, a més, ha explicat que sabia en tot moment el risc que corria: «Quan vam decidir anar a l'exili, vam decidir que arriscaríem. Sabia que en els meus desplaçaments es podia activar una euroordre. El meu desig era comparèixer a Bèlgica en aquest cas».\nHavien denunciat la col·locació de balises al vehicle\nVa ser, de fet, com la policia espanyola va avisar als serveis germànics alemanys de l’entrada de Carles Puigdemont al seu país. Aquestes van resultar ser claus per a la seva posterior entrada a presó, tot i que el gironí reconeix que ja ho havien denunciat a la policia belga.\n«Feia mesos que havíem denunciat a la policia belga que hi havia una balisa al cotxe. Ells en van trobar una altra. Espero que tothom tingui interès a aclarir qui les hi ha posat i si és amb els diners de tots els espanyols», ha aclarit l’expresident català.


MEU PARE ÉS UN GEGANT, EL. NORAC, CARL/ GODON, INGRID. 9788495987105 La Llar del Llibre\nM'agrada que el meu pare sigui un gegant. Quan esternuda, és com un huracà. Quan juga a futbol, pot xutar la pilota més amunt de la lluna. I si mai tinc por de res, ell m'abraça molt i molt fort. I el teu pare, també és un gegant?


3 Tipus d’humitats a habitatges i com arreglar-ho – Netjet\n3 Tipus d’humitats a habitatges…\nHi ha diversos tipus d’humitats que poden afectar l’estructura de qualsevol edificació.\nLa humitat és un element climatològic a base de vapor d’aigua contingut a l’atmosfera.\nCom es produeix la humitat?\nLa humitat és el resultat de l’aparició de vapor d’aigua a l’aire i quan aquest no troba una sortida per evaporar-se, es concentra en un punt determinat.\nQuan el punt on es concentra aquesta humitat és a les parets o als sostres d’un habitatge, apareix un problema. Saber diagnosticar correctament quan es produeix i saber diferenciar els tipus d’humitat que hi ha, és la clau per prevenir i arreglar aquest problema.\nLa humitat es pot originar en la condensació de la humitat de l’ambient, en la capil·laritat, és a dir humitat que puja del subsòl o per infiltracions laterals.\nSi et trobes en alguns d’aquests casos, des de Netjet et podem oferir diverses solucions per combatre diversos tipus d’humitat. Et garantim que amb el nostre tractament farà desaparèixer per sempre les taques d’humitat i, tractant el problema d’origen, eliminarem el focus d’infiltració.\nVegem els diferents tipus d’humitat que existeixen:\nAquest tipus d’humitat apareix fent la nostra activitat diària: a la dutxa, a la cuina, al costat de la rentadora o l’assecadora, al costat del rentaplats,… aquests són punts que necessiten molta ventilació i, quan no es té la suficient, apareix la humitat per condensació. Quan es produeix aquest fet, apareixen taques de verdet al sostre o a les parets. S’han de tractar amb rapidesa perquè en alguns casos poden produir problemes de salut. La humitat per condensació pot fer proliferar els àcars i els fongs. Fet que augmenta el risc de patir al·lèrgies, asma o altres malalties respiratòries.\nAquest tipus d’humitat es produeix quan aquesta puja pels fonaments i els murs de l’edifici. Es filtra a través dels materials porosos o a través de les juntes dels maons. La humitat, un cop s’escola, s’evapora en les parets deixant salnitre i fent saltar la pintura.\nLes humitats per capil·laritat s’han de tractar ràpidament, ja que poden arribar a afectar els fonaments i l’estructura d’un edifici.\nLes infiltracions apareixen a garatges, subterranis i a aquells habitatges que estan construïts per sota del nivell del terra. Aquests tipus de locals solen tenir problemes d’humitat quan hi ha aigua a terra. Aquest tipus d’humitat, igual que la resta, també suposen un perill per l’estructura de l’edifici, ja que suposen una amenaça per la seguretat i l’estabilitat de la construcció. Si es localitza, s’ha de tractar immediatament, ja que pot produir curts circuits o algún tipus de desprenimºent.\nSi vols que eliminem la humitat de casa teva, contacta’ns. Els nostres especialistes faran una diagnosi gratuita dels problemes d’humitat existents i t’oferiran la solució que millor s’adapti a les teves necessitats. A més, t’assegurem que podem eliminar les taques i l’aparició de la humitat per sempre.\nNo ho dubtis, milers de clients ens avalen!\nCategory: MantenimentBy redaccion octubre 17, 2018\nTags: com gestionar la humitathumitattipus d’humitats\nPreviousPrevious post:Què és i com es pot localitzar una filtració?NextNext post:La reparació de canonades a Calafell amb robot fresador\nEls drons i la inspecció de canonades


El Col·legi de Farmacèutics de Barcelona edita una guia sobre l'ús terapèutic del cànnabis\nEl Col·legi de Farmacèutics ha presentat el primer prospecte sobre l'ús del cànnabis que es publica a l'estat espanyol. L'objectiu és disminuir-ne els riscos associats en els pacients que decideixen prendre'n per pal·liar els efectes secundaris d'algunes patologies. Segons les indicacions recollides, el cànnabis actua contra el dolor, els espasmes i les convulsions musculars i, per tant, és útil en casos d'esclerosi múltiple, problemes de medul·la espinal, càncer i sida.\nEl cànnabis disminueix els vòmits i les nàusees com a efectes secundaris de la quimioteràpia, la radioteràpia i la medicació antiretroviral, i és un estimulant de la gana. L'estudi destaca que també és útil en dolors crònics d'origen nerviós, i que davant la Síndrome de Guillis de Tourette ajuda a detenir els tics que causa aquesta malaltia. Des del Col·legi s'assegura que en cap moment s'està efectuant apologia del cànnabis i que només pretenen oferir informació per a un ús responsable, sense entrar en valoracions. El Col·legi de Farmacèutics reconeix que a l'Estat no està permès l'ús terapèutic del cànnabis però apunta que hi ha molts pacients que el consumeixen, cosa que, segons el seu parer, té riscos "per la manca de control mèdic i la variabilitat de principis actius de la planta". L'entitat espera que "les autoritats sanitàries decideixin donar un pas de normalització i assumeixin que la millor manera d'eliminar riscos i controlar tant la qualitat de la planta com l'actuació dels pacients, és admetent-la en els circuits sanitaris legalment establerts i sota control mèdic i farmacèutic". La nova guia, que es pot consultar a la pàgina web del col·legi, remarca que el cànnabis no incideix en la curació d'aquestes malalties, i que només en alguns casos i davant el fracàs dels fàrmacs que hi ha pot ajudar a alleujar-ne els símptomes. El col·legi assegura que com que no està permès el cànnabis, tampoc està controlat i estandarditzat el percentatge de principis actius de la planta que es consumeix en el mercat, i això fa molt difícil tenir un control suficient que permeti una bona dosificació i fer un seguiment de l'ús.


El PDeCAT s'assembla a UDC El PDeCAT s’assembla a UDC – El Món\nEl PDeCAT s’assembla a UDC\n"Si al final no hi ha acord, el PDeCAT desapareixerà i els quatre diputats de Madrid seran l'única arma de negociació"\nSalvador Cot 07/09/2020 8:45 pm\nD’una sola estrebada, Carles Puigdemont ha deixat al descobert -i a la intempèrie- la nul·la consistència ideològica dels interlocutors del PDeCAT, que s’han limitat a negociar -en la vella tradició de Duran Lleida- llocs de sortida en les llistes de les pròximes eleccions i un tracte favorable en el repartiment posterior del poder institucional i les butaques més còmodes de la política. Com si fossin una UDC versionada, els de Bonvehí han utilitzat tots els asos que tenien a la màniga -com la judicialització de les sigles o la patrimonialització dels avantatges de la Llei Electoral- per forçar un pacte que perllongui les seves expectatives, més des d’un punt de vista professional que polític.\nEstan en el seu dret. Però també haurien de tenir en compte quin espai volen representar dins de la política catalana i si sumen o resten en la suma resultant amb l’entorn de Carles Puigdemont. Els votants d’aquest país van demostrar, per la via dels fets, que UDC era incapaç de convertir en un diputat una trajectòria que venia d’abans de la Guerra Civil i un dels lideratges més llargs que es recorden. Segurament l’exemple és perfectament vàlid per a un PDeCAT que no ha fet més que certificar la pròpia decadència.\nLa batalla segurament serà cruenta, però curta. Si al final no hi ha acord, el PDeCAT desapareixerà i els quatre diputats de Madrid seran l’única arma de negociació. I ja no amb JxCat, sinó amb el PSOE.


Gall negre del Penedès amb crumble de fruits secs, orellanes i reducció de cabernet\nPer Restaurant El Gat Blau\n1 ampolla de vi negre cabernet del Penedès\n200 g de barreja d'ametlles i avellanes\nGall negre del Penedès amb crumble de fruits secs\nFeu una maceració prèvia al rostit durant 4 h per entendrir i aromatitzar encara més la carn del gall negre.\nA la maceració, poseu-hi el gall trossejat i salpebrat, gairebé tot el vi negre cabernet del Penedès i l'oli d'oliva.\nUn cop aromatitzat, coleu el suc de la maceració i poseu-ho tot en una greixonera.\nAfegiu-hi sal i pebre al gust i, tot seguit, poseu-ho a rostir al forn a foc lent, mirant en tot moment la cocció i remullant el gall amb el mateix suc en què es cou perquè no quedi eixut.\nEn una olla a part, poseu el sucre i la resta de l'ampolla del vi negre cabernet i feu-ne una reducció fins que en quedi una textura caramel·litzada. Afegiu-hi les orellanes i coeu-les fins que quedin tovetes.\nServiu el gall negre amb la reducció del vi i les orellanes. Empolseu-ho amb el crumble de fruits secs per degustar els contrastos de sabor.\nEl Gat Blau


Tomàs Pladevall Fontanet – Festival Audiovisual Miquel Obiols\nLloc i data de naixement: Sabadell (Vallès Occidental), 25-11-1946\nAltres llocs on hagis viscut: A Barcelona; i empadronat a Roda des del 2013\nEstudis: Batxillerat Superior; Enginyer Tècnic Tèxtil; Disseny Industrial a la Massana; titulat com a director de fotografia a l’Escola Oficial de Cinematografia de Madrid (1972)\nProfessió: Director de fotografia; i dissenyador d’il·luminació\nAficions: Aficionat als temes lingüístics; vaig publicar l’any 1984 el diccionari Video Terminology (anglès-català-espanyol); Sabadell_Malnoms_Etc; recull de llenguatge figurat popular català (durant 60 anys); Passatemps a la RevistaRDT.\nActivitats… Tot allò que creguis d’interès destacar: Col·laboro en la preservació de les pel·lícules amb la Filmoteca de Catalunya, i en la preservació de la natura, amb Amics i amigues de la natura de Roda de Ter i Les Masies, com a vicepresident.\nCàrrec / funcions dins del FAMO: President de la junta; implicat en l’equip d’organització i el jurat del Concurs de Selfie-Autoretrat; i en la preparació de l’Exposició permanent de projectors de cinema amateur del municipi de Roda, a la Biblioteca Bac de Roda .\nLa primera pel·lícula que recordes haver vist: Marte ataca a la tierra (Mars Attacks!, doblada a l’espanyol, clar; direcció Ford Beebe, 1938) i 4 231 pel·lícules més des de llavors.\nLa pel·lícula que has vist més cops: 2001 A Space Odyssey (direcció d’Stanley Kubrick, 1968) i Tren de Sombras (direcció José Luis Guerin, 1995).\nLa pitjor pel·lícula: Cap, totes tenen un element o altre interessant.\nUn paper que t’hagués agradat representar en una pel·lícula: Eeter Sellers a The Party (amb direcció de Blake Edwards, 1968).\nEl gènere cinematogràfic que més t’agrada: El documental de creació.\nUn actor: Buster Keaton.\nUna actriu: Katharine Hepburn.


Preinscripció ESO curs 2020-21 | IES Sant Quirze del Vallès\nDel 13 al 22 de maig preinscripcions telemàtiques. (Accés al formulari)\nSi necessiteu suport per a fer la preinscripció telemàtica, podeu trucar al telèfon 937213144 de les 9’00 fins a les 13’30 del 13 al 15 i del 18 al 22 de maig o bé escriure’ns un correu a ad.inssantquirze@gmail.com\nDel 19 al 22 de maig preinscripcions presencials. (Només en el cas de no poder fer-ho telemàticament).\nPer demanar cita prèvia, cal fer-ho trucant al 937213144 (de 9’00 a 13’30 del 13 al 15 i del 18 al 22 de maig) o per correu electrònic a ad.inssant quirze@gmail.com.\nSense cita prèvia no es podrà accedir a l’Institut Sant Quirze del Vallès.\nPer als alumnes procedents de les escoles de primària adscrites al nostre institut (escoles El Turonet, Lola Anglada i Taula Rodona): Alguns ja teniu la documentació que us vam fer arribar abans del confinament i aquesta continua sent la mateixa a excepció del full de sol·licitud de preinscripció, que cal substituir-lo per el telemàtic que trobareu a l’enllaç de sota.\nPer als alumnes que no teniu la documentació: és la que detallem a continuació\nOmplir la sol·licitud de preinscripció\nCODI DE CENTRE : 08047583 Ins Sant Quirze del Vallès\nDonar-se d’alta a la plataforma virtual interactiva Clickedu https://iessantquirze.clickedu.eu/preinscripcions/preinscripcions_mw.php\n3. Escanejar o fotografiar la següent documentació\nMatèria optativa (Francès)\nDNI dels tutors legals\nDNI de l’alumne en cas de tenir-lo\nTSI de l’alumne (Targeta sanitària individual)\nTota la documentació per acreditar els punts (carnet de familia nombrosa, etc..)\nResguard de la sol.licitud online\nPer a més informació sobre documentació i criteris de barem clicar els següents enllaços: documentació i criteris de barem\n4. Enviar tota la documentació escanejada a la següent adreça de correu: ad.inssantquirze@gmail.com\n“Poseu el nom complert de l’alumne i el curs per al qual sol·liciteu plaça en l’assumpte de l’e-mail”\n5. Rebreu un mail al cap de dos dies lectius de confirmació de la preinscripció. Si hi ha qualsevol problema amb la preinscripció, ens posarem en contacte amb vosaltres. El mail el rebreu tant aviat com ens sigui possible, la nostra estimació és d’un parell de dies després d’haver rebut el correu electrònic amb la vostra documentació.\nPer qualsevol dubte podeu anar a la web del Departament d’Educació, apartat de preinscripció.


Actitud Design Thinking: Tècniques de Creativitat i Innovació | IL3 - UB\nActitud Design Thinking: Tècniques de Creativitat i Innovació\nAquest programa de formació està enfocat a desenvolupar i potenciar la creativitat dels participants. Es trobaran amb diferents situacions i desafiaments enfront dels quals hauran de trobar solucions i estratègies compartides.\nEl curs Actitud Design Thinking: Tècniques de Creativitat i Innovació està dirigit a equips naturals o professionals de diverses àrees que treballen en projectes comuns.\nEl Design thinking és una disciplina d’innovació nascuda en l’àmbit del disseny i centrada en les persones, orientada a la generació de solucions que puguin extreure un valor i uns resultats tangibles per a les organitzacions.\nAquest workshop permet treballar, en petits grups, una idea d’innovació a través de les 6 etapes de la metodologia design thinking.\nEl pensament creatiu per a la resolució de problemes és un hàbit, un costum, una habilitat. I del que no hi ha dubte, és que com més es practiqui i entreni, millor i més eficaç serà.\nEstimular i desenvolupar la creativitat dels participants.\nExperimentar un procés complet d’innovació a través de la metodologia Design Thinking per resoldre els pròxims reptes i oportunitats de l’organització.\nGuanyar habilitat en la generació i avaluació d’idees.\nIncorporar eines i mètodes que fan més eficients els processos d’innovació (Design Thinking).\nAprendre a treballar en projectes i conceptes amb un alt grau d’incertesa, lluny de l’àrea de confort de l’equip.\nDesenvolupar una actitud orientada al canvi, la renovació i adaptació constants.\nUna experiència d’aprenentatge vivencial i pràctica amb feedback per part del docent i entre iguals.\nEs treballa sobre reptes organitzatius de la teva companyia i es creen solucions innovadores que han de donar resposta a necessitats internes. Pots triar treballar sobre un repte de negoci: nou producte, servei, nou canal, nous segments de client, etc. o pots triar treballar sobre un repte transversal: millora dels espais de treball, millora comunicació interna, ODS, transformació digital, etc.\nPer interioritzar l’actitud design thinking s’hi facilita un kit d’eines creatives per aplicar després de les jornades de formació.\nEl programa s’organitza en 6 sessions webinars de 2,5 hores, en les quals abordarem cada una de les fases del Design Thinking.\nCada sessió webinar s'organitza sobre la base d'unes activitats que es desenvolupen en equip sobre un entorn col·laboratiu, mitjançant documents de treball compartits i pautats.\nEn finalitzar el programa rebràs un Certificat d’Extensió Universitària en Actitud Design Thinking: Tècniques de Creativitat i Innovació, d’1 crèdit ECTS, expedit per l’Institut de Formació Contínua IL3 de la Universitat de Barcelona.\nEn general, qualsevol perfil de les organitzacions que busquen desenvolupar solucions innovadores a reptes del negoci: CEO, Comitès de Direcció, Directors/es de Negoci o d’Àrea, Directors/es de Recursos Humans, Directors/es d’R+D, HR Managers, Project Managers, Operacions, Qualitat, Àrea Comercial, Experiència de Client...\nModalitat: Online / Presencial\nHores bonificables: 15 h presencials + 5 tutoritzades\nEl programa s’estructura en 6 temes, en els quals es treballa un repte organitzatiu, que correspon a les diverses etapes d’un procés de Design Thinking:\nAproximació al Design Thinking\nEntendre el repte\nInvestigar i entendre el repte des de diverses perspectives.\nGenerar i avaluar idees que solucionen el repte.\nDissenyar i prototipar idees que solucionen el repte.\nAvaluar les solucions.\nPresentar resultats, oferir i rebre feedback.\nConsultor, director de projectes a Buenaidea\nEspecialista en creativitat, innovació i emprenedoria. És consultor i docent, a més d’acompanyar a emprenedors en els seus primers passos. La seva experiència en projectes inclou diversos sectors i mides d’empresa, des de multinacionals (SEAT, Roca, Zobele, etc.), a pimes, empreses emergents i sector públic (Barcelona Activa, Hospital Clínic de Barcelona, etc.).


Les empresàries de la UEA Inquieta seguiran amb els exemples de lideratge el 2018 - Regió7 :: El Diari de la Catalunya Central\nLes empresàries de la UEA Inquieta seguiran amb els exemples de lideratge el 2018\nLa Comissió UEA Inquieta es marca com a objectiu per al 2018 continuar portant dones amb lideratge dins de la indústria catalana perquè parlin des de l'Anoia de la seva experiència i de la possibilitat que més dones s'incorporin a llocs decisius de les empreses. Aquest grup de treball ha fet una valoració positiva de la feina feta durant el 2017, en què ha fet diferents actes amb dones que han exercit lideratge.\nL'empresària Joana Amat, directora d'Amat Immobiliaris i presidenta de Fidem (Fundació Internacional de la Dona Emprenedora), va ser una de les que van participar al Meeting UEA Inquieta, on va oferir la ponència «70 anys de lideratge, dificultats i reptes assolits». Una altra de les convidades ha estat Maravillas Rojo, vicepresidenta d'Abacus Cooperativa i política catalana. Va intervenir en el cicle «Converses Inquietes», que es va fer coincidint amb el dia de la Dona Treballadora. Rojo creu que el més important és ampliar la visibilitat i la presència de les dones als càrrecs decisoris per arribar a tenir una participació més equitativa.


Holiday home in Hjelmevej with Hot tub V Henne Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home in Hjelmevej with Hot tub V-, Henne Strand, Henne, Dinamarca, 6854 - Veure al mapaHoliday home in Hjelmevej with Hot tub VVeure més fotosVeure més fotosVeure totes les 49 fotosVeure al mapa\nSobre l'allotjamentDescripcióAl visitar Henne Strand, vosté es sentirà com a casa a Holiday home in Hjelmevej with Hot tub V, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Henne Strand. Wi-Fi gratuït en totes les habitacions, Zones públiques amb Wi-Fi són només algunes de les comoditats que fan que Holiday home in Hjelmevej with Hot tub V sigui diferent dels altres hotels de la ciutat. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb rentadora a cada habitació. L'hotel ofereix una excelent varietat d'instal.lacions d'oci, incloent bany. Sigui quina sigui la seva raó per visitar Henne Strand, el Holiday home in Hjelmevej with Hot tub V és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglèsGrec Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantElectricity amount: 2.5 DKK per KWh\nHoliday home in Hjelmevej with Hot tub V


Una app ajudarà a valorar la gravetat dels símptomes en la síndrome de fatiga crònica\nInvestigadors de la UAB, la UPC i l'Hospital Vall d'Hebron han desenvolupat una aplicació mòbil que podria ser útil en la valoració de la gravetat de la fatiga en aquesta síndrome, especialment en dones. La tecnologia utilitza una cinta toràcica que mesura la variabilitat en la freqüència cardíaca.\nEmissions de CO2 convertides en bioproductes sostenibles per a la indústria química\nLa UAB coordina el projecte europeu VIVALDI, que desenvoluparà noves biotecnologies per transformar els gasos residuals del sector bioindustrial en matèries primeres per a la indústria química. El projecte busca reduir les emissions de CO2 de les bioindústries i produir alhora compostos orgànics de manera més barata i sostenible.\nSessió informativa del programa d'emprenedoria "The Collider OnCampus"\nEl dimecres 7 de juliol, a les 9.30h, la Fundació Mobile World Capital Barcelona farà una jornada informativa en línia del seu programa d’emprenedoria. Per assistir-hi s’ha d’escriure a oncampus@thecollider.tech.\nLa UAB participa en diferents projectes amb finançament de la Marató 2020\nLa Marató de TV3 dedicada a la COVID-19 ha aconseguit una recaptació definitiva de 13,9 milions d’euros. Quatre professors de la Facultat de Biociències i de la Facultat de Medicina de la UAB participen en tres d’aquests projectes, que impliquen un finançament total de 1.182.859 euros.\nPresentació del LET, un nou laboratori de la xarxa dels UAB Open Labs\nEl Laboratori Metropolità d’Ecologia i Territori de Barcelona (LET) s’ha integrat a la xarxa dels UAB Open Labs, els laboratoris d’innovació oberta de la UAB. Dijous, 17 de juny, a les 12 h, s’ha organitzat una jornada virtual per donar a conèixer les eines i dades que pot oferir aquest laboratori a la comunitat universitària i al territori B-30.\nInvestigadors de la UAB i l'IIAE-CSIC han aplicat l'aprenentatge automàtic per detectar la destrucció d'edificis per artilleria mitjançant l'ús de xarxes neuronals Aquest mètode possibilitaria monitoritzar la destrucció d'un conflicte bèl·lic, gairebé en temps real, per millorar la resposta humanitària.


Cultura, Cultura i Cultura… » Temps de Franja\nCultura, Cultura i Cultura…\nEscrit per Joaquim Torrent al 26 de novembre de 2017 . Publicat a Estampes riberenques\nÉs l’única solució i l’antídot contra la manipulació i la confusió interessades que neguen la realitat; especialment a les nostres comarques, on les forces reaccionàries de sempre i, ens atreviríem a dir, els clans reaccionaris de sempre, pretenen continuar manant, recorrent si cal a la mentida i als prejudicis i tòpics més tronats, amb l’auxili de forces foranes i que neguen les personalitats col·lectives diferents de les de base castellana. Així, no dubten a explotar tòpics i recels infundats que de vegades comporten les relacions de veïnatge. Però sobretot el que més fan és impedir, recalquem, impedir, que la bona gent dels nostres pobles i viles puga saber quins són els seus orígens i d’on ve la seua parla; a canvi es fomenta un fals aragonesisme tronat, superficial i de cartró pedra, tot negant la veritable personalitat dels habitants de les comarques de la Franja i tallant d’arrel qualsevol lligam amb els seus germans de parla del Principat i del País Valencià. Indubtablement és una política que conté força components etnocides, en el sentit de voler destruir i eliminar característiques culturals concretes. Com apuntàvem això es fa principalment negant l’accés al coneixement i fomentant –amb l’eficaç concurs d’uns “mass media” intoxicadors i alienants– un semianalfabetisme confinat per un sostre de vidre que no va més enllà, i encara, d’un batxillerat justet i rutinari. D’aquí el pànic de les forces reaccionaries i uniformadores a un pensament realment lliure, com és el pensament universitari: en definitiva, el pànic a la Cultura –amb majúscula– i al lliure pensament. I d’això es valen, de la rutina i l’alienació seculars, ja que resulta evident que no tothom pot tindre els instruments culturals necessaris per analitzar plenament i amb llibertat les seues pròpies característiques culturals, així com el moment històric present i “el perquè de tot plegat”. Mentrestant haurem de continuar aguantant teories (sic) peregrines i de secà, ortografies estrambòtiques sense cap ni peus, sarcasmes estúpids i casernaris, i converses de bar elevades a la categoria de dogmes absurds i ridículs. Malauradament és el que hi ha; d’aquí la imperiosa necessitat d’acostar la veritable cultura a la gent del carrer i d’estendre la formació universitària; una tasca feixuga i penosa, però que, en definitiva, és l’únic camí contra la barbàrie i l’ocultació deliberada –per clans i forces que volen continuar manant-nos i no perdre arbitraris privilegis– de les veritables característiques, en tots els ordres, dels habitants de la Franja.\nTags: Columnes, estampes riberenques\n“Bona gent” i manipuladors » Temps de Franja - La Franja\n22 de desembre de 2017 at 09:46 | #\n[…] un altre article argumentàrem com l’únic antídot contra la confusió i l’alienació era promoure la […]\nJoan Coromines en el seu breu i ben conegut text divulgatiu El que s’ha de saber de la llengua catalana (1954) escrivia que “El català és una llengua romànica, resultant de l’evolució local del llatí parlat en el país en temps dels romans.\nManifestació a Fraga contra la violència masclista\nEl proppassat 25 de novembre, més de 100 persones es van manifestar a la ciutat de Fraga, en contra de les violències masclistes. La convocatòria va partir del col·lectiu feminista Lo Perkal de les faldetes, que va començar l’esdeveniment llegint un manifest a la plaça d’Espanya i va continuar amb una marxa pacífica i silenciosa pels carrers de barri històric fins arribar a una petita plaça situada davant de l’estació d’autobusos.


Gairebé 8.000 persones vacunades contra la COVID en primera dosi a Castelldefels - La Prensa Magazine\nGairebé 8.000 persones vacunades contra la COVID en primera dosi a Castelldefels\nContinua a Castelldefels la campanya de vacunació contra la covid-19, que va començar a tot l’Estat espanyol el 27 de desembre de l’any passat. Segons les darreres dades oficials (5 d’abril), a la nostra ciutat s’havien vacunat 7.928 persones en primera dosi i 3.342 en primera i segona dosi.\nRecordem que s’està vacunant des de fa setmanes a les persones més grans de 80 anys, les persones amb dependència (graus 1, 2 i 3), a les persones que tenen entre 60 i 65 anys d’edat i a la població adulta i jove que pertany als denominats grups de risc.\nEstà previst que a partir de la setmana vinent es pugui començar a citar i a vacunar les persones que es troben a les franges d’edat entre 66 i 69 i entre 70 i 79. El Departament de Salut espera que aquestes franges puguin rebre alguna de les vacunes que actualment s’estan posant, un cop estigui vacunada tota la població major de 80 anys (objectiu que volen assolir aquesta mateixa setmana).\nAixò vol dir que les persones que pertanyen al CASAP Can Bou reben la vacuna al seu propi centre d’atenció primària, després de tenir cita prèvia (dia i hora de vacunació).\nEn el cas del CAP El Castell, la campanya s’està fent al Centre Cívic Frederic Mompou (des del passat 8 de març). Les PCR per a persones amb símptomes es fan al CUAP (Centre d’Urgències d’Atenció Primària) de Castelldefels, al costat del CAP El Castell. Només es pot anar al Frederic Mompou quan s’ha estat citat prèviament.\nArtículo anteriorEl relaxament de restriccions permet la primera baixada de l’atur en 5 mesos\nArtículo siguienteConsejos eficientes contra la celulitis


Raptada una noia de 15 anys perquè la violi un menor - Diari de Girona\nRaptada una noia de 15 anys perquè la violi un menor\nDurant el segrest, la jove va donar a llum a un nen que ara té dos mesos\nefe 17.05.2019 | 20:18\nLa Guàrdia Civil ha detingut tres persones i n'investiga una altra per haver raptat una noia de 15 anys, separar-la de la seva família que residia a Santander i portar-la a un poble de Valladolid per obligar-la a ser la parella d'un altre menor, amb el qual va tenir un fill.\nTots els detinguts són membres d'una família de nacionalitat romanesa, igual que la víctima, que va ser localitzada el passat mes d'abril als voltants de l'estació d'autobusos de Tordesillas, a Valladolid, en situació de risc i desemparament, segons ha informat la Guàrdia Civil en un comunicat.\nQuan els agents van trobar a la menor a Tordesillas, van descobrir que el seu pare es trobava a Romania, però van poder localitzar-lo i aquest els va explicar que la seva filla havia estat portada en contra de la seva voluntat des de Santander, on residien, a la localitat de Valdestillas feia un any i tres mesos sense que hagués tingut notícies d'ella des d'aleshores. A més, ha explicat que mai va interposar denúncia al témer represàlies d'aquesta família.\nLa finalitat d'aquesta detenció il·legal era obligar la noia a ser parella d'un altre menor i que tingués relacions amb ell.\nLa investigació va culminar amb la detenció dels tres implicats, més la investigació d'una quarta persona, en l'habitatge habitual de tots ells a Valdestillas, on també es trobava el nadó de dos mesos.\nTant la víctima com el seu fill es troben sota l'empara dels Serveis Socials de la Junta de Castella i Lleó. Els detinguts estan acusats dels delictes de detenció il·legal, agressió sexual i maltractaments en l'àmbit familiar.\nCobra durant setze anys la pensió de la seva mare morta.


L'Informatiu - Mor als 91 anys d'edat el músic perpetuenc Ferran Sala\nMor als 91 anys d'edat el músic perpetuenc Ferran Sala\nEl contrabaixista i professor de música Ferran Sala ha mort als 91 anys d'edat. Va néixer a Santa Perpètua el 7 d’agost de 1925 i ha dedicat la seva vida a la música i a l’ensenyament d’aquesta disciplina. En els anys de professor, va ensenyar uns 250 contrabaixistes.\nUn dels seus deixebles, el vicepresident de l’ Associació d’Intèrprets i Executants d’Espanya (AIE), Xavier Cubedo, va afirmar que el mestre Ferran Sala ha creat una escola nova de contrabaixistes prenent el millor de cada escola. Per a Cubedo, hi ha un abans i un després del mestre Sala.\nL’Associació d’Intèrprets i Executants d’Espanya va dedicar-li un llibre l’any 2010, un volum de la Col·lecció Grans Músics Universals, que reuneix testimonis, anècdotes, fites i dades de la vida d’aquest músic perpetuenc especialista en el contrabaix. Amb motiu de la presentació de la publicació, l'Ajuntament de Santa Perpètua li va realitzar un homenatge l'any 2010 en el que va participar la Coral Renaixença.\nFerran Sala va dedicar aquest llibre al seu pare Genís Sala del qual va afirmar "em va portar cap al món de la música". També el CREM, el novembre de 2014, durant les Jornades que va dedicar a l'Escola Municipal de Música i Dansa va retre un petit homenatge a la figura del contrabaixista que va prendre la paraula agraint el reconeixement de l'entitat històrica. "Aquests son uns aplaudiments sincers, íntims i propers" va expressar Sala, el qual va recordar haver estat arreu del món sense oblidar mai els seus orígens."Sóc fill de boter, músic i mestre i això sempre m'ha acompanyat", va explicar. El passat mes d'abril, la Societat de Carreters de Sant Antoni Abat també va obsequiar al mestre Sala amb una de les medalles commemoratives del centenari per la seva col·laboració amb l'entitat.\nL'enterrament serà demà dissabte a l'Església de Santa Perpètua a les 11.30 hores\nL'Ajuntament expressa el seu condol\nL'alcaldessa de Santa Perpètua, Isabel Garcia, ha lamentat la mort de Ferran Sala, "un gran perpetuenc" i ha expressat en nom de l'Ajuntament el condol a la família i amics. Ha afegit que "no podem oblidar que Ferran Sala és una persona amb una trajectòria i una història al municipi, nét de Quico, el boter, i fill del músic Genís Sala".\nL'alcaldessa recorda que "ha portat el nom de Santa Perpètua arreu i el seu llegat romandrà en la memòria de tots els que hem tingut la sort de conèixer i tractar-lo i d'aquelles persones als qui va ensenyar i va fer estimar la música per què ell t'ho transmetia amb la seva actitud i la seva manera de fer".\nL'Escola Municipal de Música i Dansa també ha mostrat el seu condol pel traspàs de Ferran Sala.\nFoto: Ferran Sala, fotografiat a casa seva l'any 2010 / Josep Cano\n22 Gen 2021 10:57 - RedaccióTàndem ajorna la 30a Mostra de teatre amateur a causa de les restriccions del Procicat\nEl Grup de Teatre Tàndem ha informat aquest divendres de l'ajornament de la 30a Mostra de Teatre [ ... ]\n22 Gen 2021 11:37 - RedaccióL'artista local Hugo Manzano il·lustra el llibre 'El juego de Lilith'\nL’artista perpetuenc Hugo Manzano ha realitzat les il·lustracions del CD llibret-poemari El juego [ ... ]\n21 Gen 2021 13:59 - RedaccióEl Refugi prepara un nou grup per a nascuts al 2014\nEl Centre d’Esplai El Refugi ha informat que prepara per aquest mes de gener un nou grup destinat [ ... ]


Un arc neolític sencer a la Draga (Banyoles), campanya de 2012 > Museu Arqueològic > Peça destacada\nEl poblat del neolític antic de la Draga, a la vora de l'estany de Banyoles, no deixa de proporcionar-nos sorpreses agradables. En aquesta primer mes de treballs arqueològics, en què hi col·laboren el Museu Arqueològic Comarcal de Banyoles, la Universitat Autònoma de Barcelona, el Consell Superior d'Investigacions Científiques i el Museu d'Arqueologia de Catalunya, ha aparegut un nou element singular : un arc sencer entre el fustam del nivell més antic del jaciment, a tocar la creta lacustre.\nA la Draga ja s'hi havien trobat dos fragments d'arc als anys 2002 (1,05 m, secció ovalada, longitud original de 1,50-1,60 m) i 2005 (0,35m, amb osca de fixació a l’extrem conservat, secció planoconvexa i longitud original de 1,40-1,50 m) en el mateix nivell inferior, tots dos de teix, però aquesta vegada es tracta d'un arc sencer, també de teix, que fa 108 cm de longitud i presenta una secció planoconvexa, igual que el fragment de l'any 2005.\nA causa de la seva longitud segurament era un arc destinat a un adolescent, perquè els dels adults solien fer entre 1,40-1,70 m de longitud, segons Jürgen Junkmanns, especialista en arcs del neolític europeu. Els arcs de la Draga feien servir sagetes de salze o sanguinyol, armades amb puntes o atzagaies d'os, micròlits trapezoïdals de sílex o simplement amb l'extrem de l'asta de fusta ben afuat.\nEls arcs de la Draga es poden situar a mitjan o finals del VIè mil·lenni aC (5400-5200 aC), en un neolític antic de tradició Cardial, segons les nombroses datacions per C-14 que s'han obtingut d'aquest nivell inferior. Tot i que a l'època mesolítica del nord d'Europa (Dinamarca, Rússia), amb grups encara caçadors i recol·lectors, s'han recuperat alguns arcs del VIIIè-VIè mil·lennis aC (7500-5500 aC), els arcs de la Draga estan entre els més antics del neolític europeu, l'època dels primers ramaders i agricultors.\nEn efecte, només algun fragment d’arc aparegut en contextos de la cultura neolítica de la Ceràmica de Bandes (5500-4800 aC) del centre i nord d'Europa s'hi poden aproximar cronològicament.Tota la resta d'arcs de l'Europa neolítica, inclosos els nombroses exemplars dels jaciments del neolític mitjà i final (4500-3000 aC) de Suïssa, són posteriors, sovint més de mil anys més tardans, cosa que converteix els tres arcs de la Draga en el conjunt més antic d'arcs neolítics d'Europa.


Com cada dijous, el bar gai del Poble Sec dedica la nit als fans de deixar-se veure amb poca roba. Per entrar, es necessari fer-ho completament despullat. No hi ha res millor a l'estiu que estar fresquet i mentre que al metro i als busos us obliguen a posar-vos la samarreta, aquí estaran molt contents si us la deixeu a casa. Això si, als peus us haureu de posar botes o 'zapas'. Les sandàlies de colors les haureu de reservar per un altre ocasió..


Altea comptarà amb una platja per a animals de companyia - Altea Digital\nAltea comptarà amb una platja per a animals de companyia\nEl regidor d’Infraestructures i\nPlatges, Roque Ferrer, promou i porta a plenari, on s’ha aprovat\nprovisionalment, la modificació de l’ordenança de l’ús, aprofitament i\ngaudiment del litoral per adaptar-la a la forta demanda de la societat\nnecessitada d’un espai a la platja per a gaudir junt a les seues mascotes\nUnanimitat del plenari per a\nsol·licitar a la Conselleria d’Agricultura, Medi Ambient, Canvi Climàtic i\nDesenvolupament Rural la declaració d’Espai Natural Protegit de l’aflorament\nvolcànic de Cap Negret i la seua platja fòssil\nEl plenari de l’Ajuntament d’Altea ha\naprovat este matí amb el suport dels grups de l’equip de govern, Compromís,\nPSPV-PSOE i Altea amb Treball i de CIPAL i sense suport del Partit Popular, la\nmodificació de l’ordenança municipal reguladora per a l’ús i aprofitament del\nlitoral, que inclourà a partir d’ara d’una zona acotada per al bany de mascotes\nen la zona de platja compresa entre el port de ‘’Mar i Muntanya’’ i l’escull\nfront a la illeta.\nCom ha explicat el regidor de\nInfraestructures i Platges, Roque Ferrer, ‘’la modificació de l’ordenança\nrespon a la demanda d’una part important de la població per usar una zona de\nles platges on poder acudir amb els animals domèstics’’. Ferrer ha\nassenyalat que en la tria de la ubicació de la platja s’ha tingut en compte que\nno es una zona urbana i no té molta afluència de banyistes, premissa que faria\nincompatible la viabilitat si no es complira.\nMitjançant esta modificació de\nl’ordenança quedarà prohibida la presència d’animals de companyia en totes les\nplatges, a excepció de la zona de platja compresa entre el port de «Mar i\nMuntanya» i l’escull que uneix la illeta amb la línia de costa amb disposició\nperpendicular a esta. Com ha indicat el regidor la zona de bany per a mascotes\nquedarà referenciada preferentment amb una senyalització terrestre vertical.\nEn tot cas, la presència d’animals de\ncompanyia a les platges estarà subjecta al compliment de les condicions de\nseguretat, higiènic-sanitàries i de convivència ciutadana establertes en la\npresent ordenança i en les disposicions municipals relatives a la tinença i\nprotecció d’animals i en el seu cas a la legislació específica vigent. El\npropietari o acompanyant del mateix, es considera responsable de les actuacions\nque l’animal realitze i perjudicis que ocasione. El regidor ha insistit en el\nfet que les persones amb gossos i altres animals hauran d’evitar que estos\nrealitzen les seues deposicions a la platja i en l’obligatorietat de recollir i\nretirar els excrements, així com en netejar la part del domini públic que\nhaja estat afectada.\nL’aprovació definitiva tindrà lloc al\npròxim plenari una vegada es complisca el període d’al·legacions que garanteix\nel dret a la ciutadania no conforme amb la decisió presa.\nd’Espai Natural Protegit de l’aflorament volcànic de Cap Negret i la seua\nel plenari també ha aprovat per unanimitat sol·licitar a la Conselleria\nd’Agricultura, Medi Ambient, Canvi Climàtic i Desenvolupament Rural la\ndeclaració d’Espai Natural Protegit de l’aflorament volcànic de Cap Negret i la\nseua platja fòssil.\nregidora de Medi Ambient, ha defès la moció i ha explicat que l’aflorament\nvolcànic del Cap Negret, així com la Platja Fòssil i el seu entorn, tenen una\nimportant rellevància pels seus valors naturals, patrimonials i històrics. ‘’Un\ndels principals motius de protecció del paratge natural municipal és el seu\nindubtable interès geològic, d’acord amb les conclusions del professor associat\na la Universitat d’Alacant, Alfonso Yébenes, extretes del seu informe geològic\nsobre el sector’’, assenyalava Nomdedeu.\nafloraments volcànics de Cap Negret,\namb 225-250 milions d’anys d’antiguitat, posseeixen característiques\nmolt peculiars de gran interès, tant científic com didàctic, este és un dels\nmotius per a la seua conservació i probablement és l’única resta volcànica de\nla província d’Alacant. D’altra banda, les praderes de posidònia oceànica\nalberguen una gran biodiversitat i estan catalogades com a tipus d’hàbitat\nprioritari, segons la Directiva Hàbitats Europea (92/43/CEE) de la Xarxa Natura\nNomdedeu s’ha referit a les pressions produïdes per\nl’activitat humana que estan tenint un impacte important sobre aquestos espais\nnaturals, principalment degut a la construcció d’un xalet sobre l’aflorament\nvolcànic i a la construcció del Portet, l’ampliació del qual suposaria la seua\npèrdua irremeiable. Les associacions veïnals de l’Olla i de Montemolar, la\nciutadania d’Altea, junt amb els successius governs municipals han estat sempre\nd’acord amb la necessitat de protecció d’aquests llocs de gran interès.\nEl plenari també ha debatut sobre la concessió\nadministrativa del portet i la possibilitat de demanar a Conselleria el seu\nrescat que finalitza el 2023.\nBeatriu Nomdedeu acabava la seua intervenció parlant de la importància d’incloure l’aflorament i la platja dins del Parc Natural de la Serra Gelada.\nEl Ple ha aprovat també el Pla Econòmic-Financer per als anys 2016 i 2017 amb els vots a favor dels grups de l’equip de govern, Compromís, PSPV-PSOE i Altea amb Trellat, i també de CIPAL i l’abstenció del PP.\nEn la liquidació dels comptes de 2015, presentada en el passat ple de la Corporació, es recollia l’incompliment de la regla de gasto.\nCom ha explicat el regidor d’Hisenda, Pere Lloret, ‘’la regla de gasto, que ens arriba de la mà de la Llei d’Estabilitat Pressupostària, imposa uns límits a la despesa pública. El límit fixat per a 2015 és el resultat d’incrementar en 1,3 % el gasto del 2014. Este límit ha estat excedit en 1.029.498,99 €. Quan succeeix esta circumstància, la mateixa llei estableix la necessitat de formular un pla econòmic financer que assegure el compliment de la regla de gasto per als dos exercicis següents’’.\nEl Pla aprovat, que fa una projecció d’ingressos i gastos i de les principals variables financeres per als pròxims dos anys, conclou que no cal prendre cap mesura correctora per acomplir l’objectiu de la regla de gasto en els exercicis 2016 i 2017.\nEn un altre punt del plenari en matèria econòmica, l’Ajuntament ha aprovat cancel•lar deute bancari per 1.739.415,34 € amb el romanent de tresoreria del 2015, en aplicació de les disposicions establertes en la Llei d’Estabilitat Pressupostària.\nPel que fa a la resta de punts de l’ordre del dia s’ha realitzat el sorteig de presidents i vocals (titulars i suplents) per a les eleccions a les Corts Generals del pròxim 26 de juny. El resultat del sorteis es publicarà al tauler d’anuncis de l’Ajuntament així com al web municipal, altea.es i es notificarà a cadascuna de les persones designades.\nAixí mateix ha quedat aprovada inicialment l’ordenança de mobilitat amb els vots a favor de tots els grups que composen el plenari. També ha comptat amb el quòrum dels vots del plenari l’adhesió de l’Ajuntament d’Altea al Circuit Culturarts 2016 i el reglament per a la creació del Consell de Comerç i Turisme.\nAltea s’adhereix a la Xarxa Valenciana pel Benestar…\nPrimeres accions d'Altea com a membre de la Xarxa…